सेहती घर से निकल कर आई। ‘जोगी, तुम्हारे पास तो बहुत ताकत होगी। क्या तुम दुल्हन हीर की बीमारी पहचान कर उसे ठीक कर सकते हो। वह दिन पर दिन कमजोर होती जा रही है।’ इस पर रांझा ने कहा, ‘देर न करो, उसे जल्दी यहां लाओ, मैं भी देखूं कि उसे क्या हुआ है?’ सेहती उधर हीर को बुलाने चली गई, इधर हीर खुद ही बाहर निकल आई। लेकिन वह परदे के भीतर ही रही। परदे के पीछे से हीर बोली, ‘जोगी, यहां से चले जाओ, क्यों कोई अपने दिल का दर्द किसी जोगी, अजनबी या मूर्ख को बताए।’